คือผมโดนแมวข่วนมา(โดนวันที่ 4/05/2563) แต่ฉีดวัคซีนเข็มสุดท้ายเมื่อวันที่ 27/11/2562 (เป็นแบบฉีดเข้าในผิวหนัง) ต้องไปฉีดอีกไหมครับ (แมวตัวเดิมนะครับ)
สวัสดีค่ะ การถูกแมวข่วนจนมีรอยแดงหรือแผลมีเลือดออกนั้น เป็นช่องทางการรับเชื้อพิษสุนัขบ้าได้ ถึงแม้จะเป็นแมวตัวเดิม แต่ในระหว่างนี้แมวอาจไปรับเชื้อจากภายนอกมาได้ค่ะดังนั้นในกรณีนี้ควรไปกระตุ้นวัคซีนพิษสุนัขบ้า โดยถ้าถูกกัดซ้ำภายใน 6 เดือนให้ฉีดกระตุ้นแค่ 1 เข็มเข้ากล้าม ถ้าเกิน 6 เดือนให้ฉีด 2 เข็มที่วันที่ 0 และ 3 ค่ะ ให้เอาสมุดวัคซีนเดิมไปให้แพทย์ดูด้วยนะคะ และอาจต้องมีการทำแผลหรือได้รับยาฆ่าเชื้อต่อไปเบื้องต้นใช้น้ำเปล่าสะอาดล้างที่แผล ใช้ผ้าสะอาดปิดไว้ ระวังการถูกแมวข่วนซ้ำๆ